निगम ने चलाया विशेष सफाई अभियान
सिटी रिपोर्टर. जोधपुर. स्वच्छताअभियान के तहत शनिवार को नेहरू युवा केंद्र और न्यू ग्लोबल सोसायटी फाॅर ह्यूमन डवलपमेंट के कार्यकर्ताओं के सहयोग से नगर निगम कर्मचारियों ने सर्किट हाउस से भाटी चौराहा पुलिसलाइन तक रोड पर विशेष सफाई अभियान चलाया। निगम आयुक्त हरिसिंह राठौड़ की अगुवाई में निगम कर्मचारियों ने करीब चार घंटे तक सफाई अभियान चलाकर पूरी रोड साफ की। आयुक्त हरिसिंह राठौड़ ने बताया कि शहर को स्वच्छ सुंदर बनाने के लिए आमजन की भागीदारी जरूरी है। निगम की मुहिम को आमजन के साथ स्वयंसेवी संस्थाओं का सहयोग मिल रहा है। क्षेत्र के दुकानदारों को कचरा पात्र रखने के लिए पाबंद किया गया। नेहरू युवा के समन्वयक एसएस जोशी, सुमितसिंह, न्यू ग्लोबल सोसायटी फाॅर ह्यूमन डवलपमेंट की अध्यक्ष वीना भाटी, दिलीप भाटी, विकास भाटी सहित अन्य कार्यकर्ता उपस्थित थे।
सर्किट हाउस से भाटी चौराहा तक सफाई अभियान चलाया।
hin_Deva hin_Deva bho_Deva